હિરોશિમાની ઘણા સમયથી મન પર ઘેરી અસર હતી. તેની ફિલ્મો પણ જોયેલી. મોકો મળ્યો ને હિરોશિમા જોયું. તેની વિરાટ સ્મશાનભૂમિ પર ઊભો હતો ત્યારે નજર સમક્ષ ૧૯૪૬ના એટમ બોમ્બથી ખલાસ થયેલા અગણિત લોકોનું ક્રંદન હતું. કંઈ કેટલા મરાયા, અપાહિજ બન્યા, અગણિત રોગનો કોળિયો બન્યા. અમેરિકાએ પોતાનો રુઆબ જમાવવા આમ શાને કર્યું હતું એ આજેય સમજાતું નથી. વિજ્ઞાનીઓને તેનાથી પસ્તાવો થયો હશે ? કોણ જાણે, પણ વિજ્ઞાન અને અધ્યાત્મ એકબીજાંની સાથે જોડાય નહીં તો વિજ્ઞાન વિનાશનું જ નિમિત્ત બનીને રહેશે.